In nomine Domini amen. Anno incarnationis eiusdem millesimo ducentesimo quinquagesimo septimo mense aprilis ego Eurardus Rafoneaus et ego Acelina uxor eius notum facimus omnibus praesentes litteras inspecturis quod nos pro utilitate et necessitate nostra uendidimus concessimus et quittauimus in hereditatem perpetuam uiris religiosis magistro et fratribus Domus Dei de Tilecastro petiam unam uineae sitam in finagio ubi dicitur en Ualemin inter uineas eorumdem magistri et fratrum hinc inde et ab uno latere iuxta uineam Vilermi de Asneriis et a parte superiori iuxte uineam Renaudi de cuius uenditionis pretio plenam perfectam et integram solutionem recepimus ei habuimus in pecunia numerata et propter hoc de dicta petia uineae nos omnino deuestiuimus et dictos magistros et fratres corporaliter inuestiuimus et tenemur et promittimus quilibet nostrum insolidum et pro toto sub obligatione bonorum nostrorum omnium mobilium et immobilium praesentium et futurorum et per sacramentum nostrum pro nobis et nostris heredibus quos ad hoc obligamus prestitum corporale dictam petiam uineae garantire dictis magistro et fratribus et eorum successoribus perpetuo contra omnes et nos pro eis et eorum successoribus semper et ubique locorum et in omni curia contra personas omnes oponere propter hoc et respondere propriis sumptibus et eos inde conseruare modis omnibus indemnes si qui calumniatores aparerent quod absit et in nullo de caetero per nos uel per alios uerbo uel facto siue consensu uel iure quolibet aut modo alio contraire: hanc autem uenditionem nos Nazaria Ioanna et Margareta filiae dictorum Eurardi et Acelinae laudamus et ratam ac firmam habemus et promitimus in perpetuum habere iuramento prestito corporali et in nullo de caetero per nos uel per alios ratione auoeriae uel minoris aetatis uel modo aliquo contraire: renuntiamus autem nos Euurardus Acelina Nozaria Ioanna et Margareta in hoc facto et ex certa scientia prestito corporaliter iuramento exceptioni non numerati et non traditi nobis integre pretii dotis et hypotecae priuilegiis legi Iuliae de fundo dotali non alienando aetatis minoris et patriae potestatis et omnis iuris tam canonici quam ciuilis beneficio. In quorum testimonium presentibus litteris sigilla uirorum uenerabilium uirorum domini Mercatoris decani capellae ducis et magistri Alberici decani Christianitatis Dyuionis fecimus apponi. Actum anno et mense praedictis. Sigillatum duobus sigillis in cera sub duplici cauda pergameni.